# Helen Windsor

Lady Helen Marina Lucy Taylor (nascuda Helen Windsor, 28 d'abril de 1964) és la filla d'Eduard de Kent i la seva dona, Katherine Worsley, i rebesneta del rei Jordi V. L'any 2021 ocupava el lloc 42è en la línia de successió al tron britànic.

## Vida primerenca i joventut

Nascuda a Coppins, una casa de camp a Iver, Buckinghamshire, Lady Helen és l'única filla del duc i la duquessa de Kent. Va ser educada a la Eton End School a Datchet i més tard al St Mary's School a Wantage i a la Gordonstoun School, a Moray, Escòcia. A Gordonstoun, va ser una de les 20 noies de secundària "en l'ambient masculí de Gordonstoun", va escriure Alan Hamilton.
La premsa popular l'anomenava "melons".
| « | Estava lleugerament grassoneta, eren els nois de Gordonstoun els que em deien això. Crec que ara només hi ha dues persones que em diuen així. El context original ha desaparegut. | Si prendre un parell de cerveses en els boscos de Gordonstoun és considerat salvatge, llavors ho era. Solia fumar, però sempre m'han aterrit les drogues. | » |
| — Lady Helen Windsor ||||

## Carrera

Quan va deixar Gordonstoun (on tenia classe d'art), estava desesperada per anar-se'n a Londres i guanyar diners, i va començar a treballar l'any 1984 al departament contemporani de la casa de subhastes Christie's.
Lady Helen va treballar amb el comerciant d'art Karsten Schubert entre 1987 i 1991, i se li atribueix el descobriment de Rachel Whiteread i Gary Hume, encara que va confessar que havia rebutjat representar a l'artista Damien Hirst.
Lady Helen va ser ambaixadora de moda i musa de Giorgio Armani durant 17 anys.

## Matrimoni i Fills

A l'edat de 19 anys, Lady Helen va conèixer a Timothy Taylor (8 d'agost de 1963), un comerciant d'art i fill major del comandant Michael Verner Taylor RN i de Susan Geraldine Percy. Es van casar a la Capella de Sant Jordi del castell de Windsor el 18 de juliol de 1992 La núvia va portar un disseny de Catherine Walker.
L'any 1998 el seu espòs va contraure la malaltia de Hodgkin.
Lady Helen i el seu marit tenen quatre fills, que es troben immediatament després d'ella a la línia de successió al tron britànic:
* Columbus George Donald Taylor (6 d'agost de 1994)
* Cassius Edward Taylor (26 de desembre de 1996)
* Eloise Olivia Katherine Taylor (2 de març de 2003)
* Estella Olga Elizabeth Taylor (21 de desembre del 2004)

## Referències

* ↑ Kidd, Charles; Montague-Smith, Patrick. Debrett's book of royal children. W. Morrow, 1982, p. 151. ISBN 9780688013806.
* ↑ Panton, James. Historical Dictionary of the British Monarchy. Scarecrow Press, 2011, p. 362. ISBN 9780810874978.
* ↑ Express, Sunday. A Week in the life of the royal family. Macmillan Publishing Company, p. 143. ISBN 9780026154307.
* ↑ People Magazine Archive: Windsor Castle Lights Up with Lasers as the 'queenyboppers'—four Royal Cousins—turn 21 Arxivat 2016-05-13 a Wayback Machine. July 08, 1985 Vol. 24 No. 2 "Lady Helen Windsor, filla dels ducs de Kent, és coneguda per "melons" per les seves proporcions àmplies." & "Fidel a la seva forma, Lady Helen, "Melons", era el centre de l'única controvèrsia de la festa. El seu ex nuvi, Oakes, va ser escortat per la policia"
* ↑ Dolby, Karen. «The Wicked Wit of Queen Elizabeth II». Penguin, 14-11-2017. [Consulta: 21 maig 2018].
* ↑ «How Lady Helen said farewell to Melons». [Consulta: 21 maig 2018].
* ↑ «- Person Page 10558». The Peerage. [Consulta: 21 març 2016].